
B8‑0121/2018
Europa-Parlamentets beslutning om Kommissionens beslutning om at tage artikel 7, stk. 1, i TEU i anvendelse i forbindelse med situationen i Polen
(2018/2541(RSP))
Europa-Parlamentet,
–	der henviser til begrundet forslag af 20. december 2017 i henhold til artikel 7, stk. 1, i traktaten om Den Europæiske Union (TEU) vedrørende retsstatsprincippet i Polen: Forslag til Rådets afgørelse, hvorved det fastslås, at der er en klar fare for, at Republikken Polen groft overtræder retsstatsprincippet (COM(2017)0835),
–	der henviser til Kommissionens erklæring af 28. februar 2018 om dens beslutning om at tage artikel 7, stk. 1, i TEU i anvendelse i forbindelse med situationen i Polen,
–	der henviser til forretningsordenens artikel 123, stk. 2,
A.	der henviser til, at det i Europa-Parlamentets tidligere beslutning af 15. november 2017 om situationen for retsstaten og demokratiet i Polen[footnoteRef:1] fastslås, at den nuværende situation i Polen udgør en klar risiko for en alvorlig tilsidesættelse af de værdier, der er omhandlet i artikel 2 i TEU; [1:  Vedtagne tekster, P8_TA(2017)0442.] 

1.	bemærker, at Republikken Polen ikke har krænket retsstatsprincippet; 
2.	minder om, at Republikken Polens regering blev valgt med et stort flertal og fortsat nyder stor støtte blandt borgerne;
3.	mener, at ethvert forsøg på at blande sig i medlemsstaternes interne anliggender er uberettiget;
4.	bekræfter højtideligt sin tilslutning til de overordnede principper om identitet og national suverænitet, principper som er uløseligt forbundet med princippet om frihed;
5.	gentager på det kraftigste sin tilslutning til subsidiaritetsprincippet, der er nedfældet i artikel 5 i TEU;
6.	finder, at Kommissionens kritiske fokus på Republikken Polens regeringsparti er uberettiget og politisk motiveret;
7.	minder om, at Kommissionen ikke er et politisk organ, men Unionens udøvende organ, og at den derfor strengt skal overholde traktaterne, navnlig artikel 5 i TEU og artikel 6 i traktaten om Den Europæiske Unions funktionsmåde (TEUF);
8.	afviser Kommissionens beslutning af 20. december 2017 om at tage artikel 7, stk. 1, i TEU i anvendelse i forbindelse med situationen i Polen;
9.	opfordrer Kommissionen og Rådet til at sætte en stopper for processen for aktivering af artikel 7; 
10.	pålægger sin formand at sende denne beslutning til Kommissionen og Rådet, Polens præsident, regering og parlament, medlemsstaternes regeringer og parlamenter og Europarådet.

